**Būvniecības ieceres dokumentācijas izstrāde** **vagonu tehniskās apkopes punkta ēkas Piekrastes ielā 16, Daugavpilī, esošās ieejas terases demontāžai un tās vietā ieejas lieveņa un jumtiņa ierīkošanai**

PROJEKTĒŠANAS UZDEVUMS

1. **Ievads:**

VAS “Latvijas dzelzceļš” (turpmāk - LDz vai Pasūtītājs ) publiskās lietošanas dzelzceļa infrastruktūras zemes nodalījuma joslā, pēc adreses Piekrastes ielā 16, Daugavpilī, atrodas vagonu tehniskās apkopes punkta ēka ar kadastra apzīmējumu 2100 011 0445 003. Ēka pieder LDz. 2022. gada 28. decembrī notika ceļu satiksmes negadījums, kā rezultātā tika sabojāta ēkas terase. Pēc ceļu satiksmes negadījuma***,*** autotransporta līdzekļa sitiens tika veikts pa terases nesošo sienu, kā rezultātā izveidojās nesošās sienas veseluma lūzums, kas izraisīja plaisas terases nesošās sienas un ēkas ārsienas savienošanas vietā, kā arī izveidojās plaisa terases pretējā nesošā sienā, kas kopsummā veicināja terases kopējo konstrukcijas nobīdi. Sabojātas ~ 80% no terases sienām, kas arī skar jumta konstrukciju, kuru saglabāšana sienu pārbūves laikā nav iespējama. Ņemot vērā iepriekšminēto un terases konstrukciju apjomu lietderīgi veikt terases demontāžu līdz pamatam un tā vietā veikt ieejas lieveņa izbūvi un ieejas jumtiņa ierīkošanu. Sakarā ar to, ka vagonu tehniskās apkopes punkta ēka un terase ir kopēja ēka, kura saskaņā ar Ministra kabineta noteikumiem Nr. 500 “Vispārīgi būvnoteikumi” attiecas pie 2. grupas, saskaņā ar Ministra kabineta noteikumiem Nr. 529 “Ēku būvnoteikumi” terases nojaukšanai un tā vietā ieejas lieveņa un jumtiņa ierīkošanai nepieciešams izstrādāt būvniecības ieceres dokumentāciju.

1. **Mērķis:**

Pasūtīt un saņemt akceptēto būvniecības ieceres dokumentāciju, turpmāk - Projekts, esošās ieejas terases demontāžai un tā vietā ieejas lieveņa un jumtiņa ierīkošanai. Pamatojies uz Projekta datiem, izpildīt būvdarbus, atjaunot ieejas ēkā darbību, kā arī sakārtot ēkas ārējo izskatu.

1. **Uzdevums:**

***3.1. Parametri:***

* Zemes gabala kadastra apzīmējums : 05000083201;
* Ēkas kadastra apzīmējums : 05000080415001;
* Ēkas apbūves laukums: 703,6m2;
* Ēkas platība : 523,5m2;
* Būvtilpums : 2639,0m3;
* Ēkas stāvu skaits: virszemes 1, pazemes 0;
* Ēkas klasifikācijas kods: 1241 - Sakaru ēkas, stacijas, termināļi un ar tiem saistītās ēkas.

***3.2. Projektā paredzēt:***

3.2.1. Ēkas plāna daļu ar nojaucamo terasi un projektējamo lieveni;

3.2.2. Ēkas fasādi ar projektējamo jumtiņu, lieveni, ārdurvis, kā arī ar fasādes atjaunošanas risinājumiem t.sk. fasādes krāsu risinājumus (krāsu pasi);

3.2.3. Projektējamā lieveņa plānu un griezumu;

3.2.4. Projektējamā jumtiņa skici ar izmēriem un sastāvdaļu (būvmateriālu) apzīmējumiem un to īpašību aprakstu;

3.2.5. Ārdurvju nomaiņu uz siltinātām metāla ārdurvīm;

3.2.6. Paredzēt fasādes remontu ar apdares atjaunošanu pēc terases demontāžas;

3.2.7. Citus risinājumus, ja to paredz Ministru kabineta noteikumu Nr.529 „Ēku būvnoteikumi”;

3.2.8. Visiem materiāliem izstrādāt specifikāciju, norādīt standartus, izmantojot Latvijā sertificētus apdares un celtniecības materiālus;

3.2.9. Paredzēt darbu organizācijas shēmu vai būvdarbu organizācijas projektu atbilstoši Ministru kabineta noteikumu Nr.529 „Ēku būvnoteikumi” prasībām;

3.2.10. Paredzēt būvdarbu apjomu sarakstu. Būvdarbu apjomiem jābūt sastādītiem atbilstoši konkrētiem būvdarbiem un apjomus norāda atbilstošā būvdarbu veidam mērvienībā. Būvdarbu apjomus sastādīt saskaņā ar Latvijas būvnormatīva LBN 501 – 17 “Būvizmaksu noteikšanas kārtība” prasībām. Būvdarbu apjomus sniegt Pasūtītaja pārstāvjiem Microsoft Excel formātā.

1. **Metodoloģija:**

4.1.Projekta izstrādei nepieciešamo topogrāfisko uzmērījumu plānu (pēc nepieciešamības), sagatavo Uzņēmējs;

4.2.Pieprasīt un saņemt no iesaistītajām pašvaldības institūcijām un juridiskajām personām tehniskos noteikumus, patstāvīgi BISā (konsultējoties ar Pasūtītāja pārstāvjiem). Sagatavot visu nepieciešamo dokumentāciju Projekta noformēšanai, saskaņot ar Pasūtītāju un ielādēt BISā. Nodrošināt nepieciešamās saskaņošanas un darbības būvniecības ieceres dokumentāciju virzībām BISā;

4.3.Izstrādāto Projektu saskaņot ar VAS “Latvijas dzelzceļš”, iesaistītajām pašvaldības institūcijām un juridiskajām personām.

1. **Īpaši noteikumi:**

5.1.Projektu izstrādāt pamatojoties uz projektēšanas uzdevumu, institūciju izdotajiem tehniskajiem noteikumiem, Būvniecības likumu, kā arī vadoties pēc Ministru kabineta noteikumiem Nr.500 „Vispārīgie būvnoteikumi”, Nr.529 „Ēku būvnoteikumi”, LBN 200-21 „Būvju vispārīgo prasību būvnormatīvs”, ievērojot citus pastāvošos Latvijas būvnormatīvus LBN, tehniskos normatīvus un standartus;

5.2.Projektu jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus;

5.3.Projektēšanas gaitā ar Pasūtītāja pārstāvjiem saskaņot konkrētas izvēlētās iekārtas, materiālus un tehniskos risinājumus. Ieprojektēto iekārtu, mehānismu un materiālu (arī rūpnīcas-izgatavotājas galvenie tehniskie rādītāji) apraksts ir jāpievieno Projektam;

5.4. Projekta izstrādei nepieciešamie sertificēti būvspeciālisti ar sertifikātiem “Arhitekta prakse” vai “Ēku konstrukciju projektēšana”;

5.5. Projektu sniegt Pasūtītajam 3 apliecinātos papīra eksemplāros (sagatavot atbilstoši arhivēšanas prasībām) + 1 digitālā veidā (PDF, DWG, EXCEL, WORD formātos) eksemplāru;

5.6. Uzņēmējam , ar kuru tiks noslēgtas līguma saistības tiks izsniegti ēkas un ar to saistīta zemes gabala dokumenti (zemesgrāmatas, zemes robežu plāns, ēkas kadastrālas uzmērīšanas lieta) Projekta izstrādei;

**5.7. Būvspeciālistiem, kuri norādīti 5.4.punktā ir jābūt vismaz 3 gadu pieredzei pēc sertifikāta iegūšanas. Finanšu piedāvājumā norādīt informāciju par būvspeciālistiem (vārds, uzvārds, sertifikāta numurs un iegūšanas gads).**

1. **Rezultāts:**

Izstrādāta un akceptēta būvniecības ieceres dokumentācija esošās ieejas terases demontāžai un tā vietā ieejas lieveņa un jumtiņa ierīkošanai. Pamatojies uz Projekta datiem tiks izpildīti būvdarbi, sakarā ar ko atjaunosies ieejas ēkā darbība, kā arī tiks sakārtots ēkas ārējais izskats.

**7.Laiks un resursi**

7.1.Darbs šī projektēšanas uzdevuma izpildei tiks veikts uz līguma pamata, kuru noslēgs pasūtītājs - Valsts akciju sabiedrība „Latvijas dzelzceļš” un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

7.2.LDz sniedz tikai savā rīcībā esošu informāciju un materiālus Projekta izstrādei. Visus ar Projekta izstrādāšanu saistītos izdevumus sedz Izpildītājs;

**7.3. Projektēšanas darbu izpildes termiņš - 60 kalendāra dienas (~2 mēneši) no līguma noslēgšanas dienas.**